Läästaal

Läästaal wiar en grünjmiat üüb't eilun Sal. Det miat as bluas för oonlun brükt wurden, an det al uun't juar 1777. Faan 1 läästaal oonlun küd ~ 1 lääs fooder bürgen wurd.
 1 Läästaal wiar 9,46 Ar
An 1803 as det miat feranert wurden, auer so föl oonlun onergingen as.
 1 Läästaal = 36 Kwadrootrisen (iar: 45)
 5 (4) Läästaal ~ 1 Deeme(l)s ~ 1/2 Hektaar

 Amerlun 
Föör ääkerlun üüb a Nuurdfresk Eilunen as det miat amerlun brükt wurden. Det wiar di grünj, di för 1 amer (huuchsjiisk: 'Scheffel') siad lingd.
 1 Amerlun wiar 4,79 Ar, amanbi 1/2 Läästaal
 1 Amerlun = 18 Kwadrootrisen
 10 Amerlun ~ 1 Deeme(l)s ~ 1/2 Hektaar

 Deemes 
Deeme(l)s of deemat wiar en grünjmiat faan gud en hualwen hektaar. Di nööm komt uf faan 'dai' an 'miat' of 'miad'. 1 deeme(l)s greenlun küd faan en guden maan uun 1 dai mä a sen hauen wurd.

 Ris 
En ris wiar en miat för a lengde faan gud 5 meetern. En kwadrootris wiar det miat för en areaal faan gud 25 kwadrootmeetern.

Ei aueraal uun Euroopa wiar en ris likelung. Det ging faan 3,00 m bit 9,00 m. Uun Ingelun wiar 1 rod = 5½ yard = 16½ foot = 5,03 m, an det stemet mä't ris uun Nuurdfresklun gans gud auerian.

 Luke uk diar 
 Yard
 Aagetanjruad (= 18 risen ~ 90 meeter ~ 100 yard)

Kategorie:Nordfriislon
Kategorie:Geometrii
Kategorie:Büürerei